钦定古今图书集成/明伦汇编/闺媛典/第296卷 > 皇清二十九 > 王孙枝母徐氏
## 钦定古今图书集成/明伦汇编/闺媛典/第296卷 > 皇清二十九 > 王孙枝母徐氏

按《济南府志》：“徐氏，长山人，贡士王孙枝母。年二十六，夫亡，欲以身殉，左右救甦，教孙枝成通儒。继祖姑杨性严毅，氏婉”得其欢心。孀姒遗三女，抚之皆同己出。夫姊嫁张姓，早寡。生二男，长万绥，次万泽，皆氏抚之，长成进士，次饩于庠。张氏母贫老，既没，氏为具棺椁，葬之以礼，更为其子买田筑室，俾得成立。苦节六十年，年八十六卒。